Religiöse Friedenswahrung und Friedensstiftung in Europa (1500-1800): Digitale Quellenedition frühneuzeitlicher Religionsfrieden
edition published: 2013
language: fra
availability: This file is licensed under the terms of the Creative Commons License CC-BY 4.0 (Attribution 4.0 International) (https://creativecommons.org/licenses/by/4.0/)

Capitvlations Et Articles Derniere ment Accordees Entre l’illustre Seigneur, Monsieur de Raconis, de la part de son Altesse, & ceux des Vallées de Piedmont [Korrigiert aus: Piedmout.], appellez Vau doys.

Qve lon expediera lettres pa tentes de son Altesse, par les quelles il constera que il fait remission & pardonne à ceux des Vallées d’Angrogne, Bo bio, Villaro, Valguicchard, Rora, Tagliaret, La rua de Bonet confin de la Tour, Saint Mar tin, Perosse, Roccapiata, Saint Barthelemy, & à tous ceux qui leurs pourroyent auoir donné ayde, des fautes qu’ilz pourroyent auoir com mises, tant pour auoir prins les armes contre son Altesse, comme contre les seigneurs & gentilhommes particuliers, lesquelz il re çoit & tient en sa protection & sauuegarde. [Art. 1] Qu’il sera permis à ceux d’Angrogne, Bo bio, Villaro, Valguichard, Rora, (membres de la valée de Lucerne), & à ceux de Rodo ret, Marcele, Maneillan, & Salsa (membres de la vallée Saint Martin) de pouoir faire con gregations, faire prescher, & autres ministe res de leur Religion és lieux accoustumez. [Art. 2] Qu’il sera permis à Villaro (membre de la vallée de Lucerne) faire le mesme, & ce seu lement iusques à ce que son Altesse face fai re vn fort audit lieu, & se faisant ledit fort, il ne leur sera permis faire predications, ou as semblées en tout le circuit dudit lieu, mais il leur sera licite & pourront faire edifier vn lieu propre à cela en quelque endroit là pres qui leur semblera commode du costé deuers Bobio, & sera toutesfois permis aux Mini stres venir audit circuit visiter les malades, & exercer autres choses necessaires à leur Re ligion, moyennant qu’on n’y presche ny fa ce assemblée. [Art. 3] A Tagliaret., Rua de Bonet, con fin de la Tour, sera permis prescher & faire assemblées és lieux accoustumez, moyen nant qu’on n’entre pour ce faire, au reste des confins de la Tour. [Art. 4] Qu’il ne sera loysible aux susditz membres des vallées de Lucerne & Saint Martin, venir au residu des confins d’icelles, ny au demeurant du dommaine de son Altesse, ny passer les li mites, pour faire predications, assemblées, ou disputes, ayans seulement liberté de ce faire en leurs confins. Et en cas qu’ilz fussent interrogez de leur foy, leur sera loysible de respondre, sans encourir peine aucune realle ny personelle. [Art. 5] Sera permis faire le sembla ble à ceux de la parroisse de Perosse, qui à present sont fugitifz pour cause de laditte [Korrigiert aus: ladirte.] Religion, & qui souloyent faire assemblées, predications, & autres ministeres selon leur Religion, au lieu appellé le Puis, moyennant qu’ilz ne viennent aux autres lieux & con fins de laditte parroisse. [Art. 6] Sera permis à ceux de la paroisse de Pinachia, de la vallee de Pe rosse, & lesquelz à present sont fugitifz, pour cause de laditte Religion, & qui souloyent aller és predications, assemblées, & aultres ministeres d’icelle Religion, de faire le sem blable seulement au lieu appellé le Gran Di blone. [Art. 7] Sera Permis à ceux de la parroisse Saint Germain de la Vallée de Perosse, & à ceux de Roccapiatta, qui depresent sont fugitifz pour laditte cause de Religion & en icelle persistent d’auoir vn seul Ministre, lequel pourra l’vn iour prescher au lieu de Saint Ger main, dict l’Adormilleux, & l’autre iour à Roccapiatta, au lieu appellé Vandini, tant seulement. [Art. 8] Sera permis à tous ceux des vil les & villages, des dittes vallées, qui de pre sent sont fugitifz & persistans en laditte Re ligion, nonobstant quelconque promesse ou abiuration faite auant ceste guerre con tre leur ditte Religion, de eux repatrier & retourner en leurs maisons auec leurs fa milles, & viure selon icelle, allans & venans és presches, & assemblées, qui par leurs Mi nistres se feront es lieux sus specifiez, moyen nant qu’ilz obseruent tout le contenu, cy dessus. Et parce que plusieurs desdites vil les & villages, habitant hors les limites de la predication, ayans besoing d’estre visi tez, ou d’autres choses selon leur ditte Re ligion, il Sera permis à leurs Ministres, qui habiteront dans les limites, sans preiudice d’iceux, les visiter & ayder devement des mi nisteres qui leur seront necessaires, moyen nant qu’ilz ne facent predications ny assem blées suspectes. [Art. 9] Par grace special soit per mis à tous ceux de la vallée de Meane, & à ceux de Saint Barthelemy, voisins de Rocca piatta, qui sont fugitifz & persistent en ladit te Religion, pouuoir iouire paisiblement des graces & libertez accordees au prochain pre cedent chapitre, moyennant qu’ils obseruent tout ce que les susditz promettent d’obseruer. [Art. 10] A tous les susdicts desdictes Vallées, & à tous les susdictz fugitifs & persistans en leur Religion, tant des terres desdictes Vallées, que de Roceapiatta, Sainct Barthelemy, & de Meane, seront restituez les biens ia con fisquez, moyennant que ce ne soit pour aul tre cause que pour la Religion, & pour la guerre presente & passée. [Art. 11] Sera permis à tous les susdicts, pouuoir recouurer par voye de iustice, de leurs voisins leurs meubles & bestail, mais que ce ne soyent soldats, & ce qui se trouuera auoir esté vendu, leur sera aussi permis le recouvrer par voye de iusti ce, moyennant qu’on restitue & rende le pris qu’il aura esté vendu, & le semblable se ra permis à leurs voisins à l’encontre d’eux. [Art. 12] Aux susdicts seront confermées toutes les franchises, immunitez, & priuileges tant ge neraux que particuliers, tant concedez des predecesseurs de son Altesse, comme d’icel le mesme, & obtenuz des Seigneurs parti culiers, en faisant foy d’iceux par documens publicz. [Art. 13] Seront les susdicts desdittes vallées pourueuz de bonne iustice, d’ou ilz cognoi stront estre tenuz en la sauuegarde de son Altesse comme tous ses autres subiectz. [Art. 14] Se ront tenuz les susdicts desdittes vallées, faire vn rolle des noms & surnoms de tous ceux desdittes vallées qui sont fugitifz [Korrigiert aus: fuitifz.] pour la Re ligion, tant pariurez que autres, à celle fin, qu’ilz soyent remis & maintenuz en leurs biens & familles, & qu’ilz puissent iouyr des graces & benefices que leur Prince & Sei gneur leur fait. [Art. 15] Et par ce qu’il est notoire à vn chacun, que le Prince peut faire des for teresses en son pays ainsi qu’il luy plaist, sans qu’on luy puisse contredire, Toutesfois pour oster tous soupeçons de l’esprit des susdits Vaudoys, est declaré que, si d’icy à quelque temps son Altesse vouloit faire vn fort au lieu de Villaro, ledit lieu ne sera contraint faire les fraiz, sinon entant que bon leur sem blera pour ayder amiablement à leur Prin ce. Lequel fort estant fait (Dieu aydant) on y pouruoyra de Gouuerneur & Capitaine, lequel n’attentera autre chose que le seruice de son Altesse, sans interest des habitans tant des biens que des consciences. [Art. 16] Sera loysible aux susdits, auant que licentier les Ministres qu’il plaira à son Altesse qui soyent licentiez, d’en choisir & faire venir d’autres en lieu d’i ceux, moyennant, toutesfois, qu’ils ne choi sissent Magistre Martin de Pragela, & ne pourront aussi changer de lieu en autre desdites val lées, aucuns d’iceux qu’on aura licentiez. [Art. 17] En toutes les parroisses desdittes vallées ou lon preschera & se feront assemblées & autres ministeres d’icelle Religion, lon celebrera des messes & autres offices à l’vsage de Ro me, mais les susdits ne seront contraints y aller ny assister, ny prester ayde ou faueur à ceux qui celebreront tels offices, & ne sera donné aucun empeschement à ceux, à qui il plaira d’y aller par les susdits. [Art. 18] Sera remis & donné aux susdits irreuocablement par son Altesse, toutes despences par luy faites en ceste guerre, & aussi des huit mille escus, que les susditz des vallées restoyent pour les se ze mille qu’ilz auoyent promis en la guerre passée, commandera que les contractz soyent annullez & aneantiz qui à ceste cause ont esté faitz. [Art. 19] Seront renduz & restituez tous les prisonniers, qui se trouueront estre entre les mains des Soldats, payant toutesfoys ran çon raisonnable selon leurs biens, ce remet tant au iugement & taille de Messieurs de Raconis & de la Trinité, & seront relaschez sans rançon, tous ceux qui par lesdits Sei gneurs seront iugez mal prins, faisant pareil lement relascher sans aucune rançon tous ceux desdittes vallées, qui à cause de leur Religion & non d’aultre, seront detenuz és galleres. [Art. 20] Finalement à tous les susdits des vallées susdittes, & à ceux de Meane, Roc capiatta, & Saint Barthelemy, de quel degrè, estat & qualité qu’ilz soyent (mais qu’ilz ne soyent Ministres), sera licité & permis de pouuir conuerser & habiter en commune conuersation auec les aultres subiectz de son Altesse, & pourront demeurer, aller, & reue nir par tous lieux & pays de son Altesse, ven dre, acheter, & trafiquer en toutes fortes de marchandises, en tous les lieux & pays de son Altesse comme dessus, moyennant qu’ilz ne preschent, facent assemblées, ou disputes, comme nous auons dit, & que ceux qui sont des limites n’habitent hors d’icelles, & ceux qui sont aux villes & villages desdites vallées ne demeurent hors d’icelles, ne de leurs con fins, & que ce faisans ne seront molestez au cunement, & ne seront fachez ny destour bez reallement ny personellement, ains de meureront souz la protection & sauuegarde de son Altesse. [Art. 21] Oultre ce, son Altesse en uoyera ordonnance, moyennant laquelle se ra pourueu à tous empeschemens, inconue niens, & mauuaises conspirations des mes chans, de sorte que les susditz demeureront paisibles en leur Religion. Et pour obserua tion de toutes les choses sus dittes, George Monastier, Sindic d’Angrogne & embassa deur d’icelles Vallées, Constantio Dialesti ni, aultrement, Rembaldo, Sindic de Villa ro, Pirrone Arduino, enuoyé de la commu nité de Bobio, Michel Raymondet, enuoyé de la communité de Tagliaret, & de la Rue de Bonet, confin de la Tour, Iean Malanot te, enuoyé des particuliers de saint Iean, Pier re Paschal, enuoyé de la communite de la Val lées Saint Martin, Thomas Roman de Saint Ger main, enuoyé de la communité dudit lieu & de toute la vallée de Perosse: Promettent pour eux & leurs communitez respectiue ment, que le contenu des capitulations sus dittes sera inuiolablement observé, & en cas d’inobseruance, se soubzmettent à telle pei ne qu’il plaira à son Altesse. Promettans pa reillement faire approuuer & confirmer la ditte promesse par les chefz de maisons desdittes communitez. L’illustre seigneur, Monsieur de Raconis, promet que son Altes se ratifiera & approuera les susdites capitula tions aux susdits en general & particulier à l’intercession de la Serenissime Madame la Prin cesse, & de sa grace special. Et en foy de ce, le susdit monsieur de Raconis ha confermé les presentes capitulations de sa main pro pre, & se sont soubz signez les Ministres au nom de toutes les dittes vallées, & ceux qui scauent escripre, au nom de toutes leurs com munes. A Cauor, le cinquieme de Iuin, mil cinq cens soixante vng.

Filippo di Sauoya. Francesco Valla, Ministro del Villaro. Claudio Bergio, Ministro del Tagliareto. Giorgio Monasterio. Michel Raymondetto. Fin.